b'\n_START_ARTICLE_\nPjotr Semenovit\xc5\xa1 Serebrjanyi-Obolenski\n_START_PARAGRAPH_\nPjotr Semenovit\xc5\xa1 Serebrjanyi-Obolenski (? - hein\xc3\xa4/elokuu 1571) oli ven\xc3\xa4l\xc3\xa4inen ruhtinas, sotilas ja valtiomies tsaari Iivana IV Julman aikana. _NEWLINE_Serebrjanyi-Obolenski oli mukana Kazanin kaanikunnan valtaamisessa 1562. Lis\xc3\xa4ksi h\xc3\xa4n osallistui muun muassa Liivinmaan sotaan, jossa komensi toista kahdesta Liivinmaan sodan Ulan taisteluun 1564 osallistuneesta ven\xc3\xa4l\xc3\xa4isest\xc3\xa4 armeijasta. H\xc3\xa4nen kerrotaan my\xc3\xb6s johtaneen iskua turkkilaisjoukkoja ja kanavankaivuuty\xc3\xb6maata vastaan Astrahanin sotaretken aikana 1569, mutta historiallisten l\xc3\xa4hteiden valossa on ep\xc3\xa4varmaa, tehtiink\xc3\xb6 t\xc3\xa4llaista iskua todellisuudessa. H\xc3\xa4n joka tapauksessa toi Kazanin varuskunnasta vahvistuksia Astrahanin linnakkeeseen, joka joutui pian puolustautumaan turkkilais-tataariarmeijan piirityst\xc3\xa4 vastaan._NEWLINE_Tsaarin vihaamaan ven\xc3\xa4l\xc3\xa4iseen pajariluokkaan kuulunut Serebrjanyi-Obolenski teloitettiin 1571 Iivana Julman k\xc3\xa4skyst\xc3\xa4.'